ປະທານປະເທດ ເຈີນດ້າຍກວາງຕ້ອນຮັບຫົວໜ້າບັນນາທິການສຳນັກຂ່າວສານ Kyodo News
ປະທານປະເທດ ເຈີນດ້າຍກວາງ ແລະ ທ່ານຫົວໜ້າບັນນາທິການສຳນັກຂ່າວສານ Kyodo News
ທີ່ການຕ້ອນຮັບທ່ານປະທານ, ຫົວໜ້າບັນນາທິການສຳນັກຂ່າວສານ Kyodo News ເມືອ່ຕອນບ່າຍວັນທີ 12/4, ທ່ານປະທານປະເທດຫວຽດນາມ ເຈີນດ້າຍກວາງເນັ້ນໜັກວ່າ ຫວຽດນາມ ແລະ ຍີປຸ່ນມີຄວາມໄວ້ເນື້ອເຊື່ອໃຈດ້ານການເມືອງ, ມີຈຸດຄ້າຍຄືກັນທາງດ້ານວັດທະນະທຳ ແລະ ບັນລຸໄດ້ບັນດາໝາກຜົນແຫ່ງການຮ່ວມມືພັດທະນາຢ່າງແຂງແຮງໃນໄລຍະທີ່ຜ່ານມາ. ທ່ານປະທານປະເທດຫວຽດນາມ ເຈີນດ້າຍກວາງ ຖືວ່າ ບັນດາປັດໄຈນີ້ ແມ່ນພື້ນຖານຢ່າງໝັ້ນແກ່ນ ແລະ ເປັນກຳລັງໜູນຢ່າງແຮງເພື່ອນຳການພົວພັນລະຫວ່າງ 2 ປະເທດສືບຕໍ່ພັດທະນາຂຶ້ນລະດັບສູງໃໝ່. ທ່ານປະທານປະເທດຫວຽດນາມ ເຈີນດ້າຍກວາງຖືວ່າ ສຳນັກຂ່າວສານຫວຽດນາມ ແລະ ສຳນັກຂ່າວສານ Kyodo News ຄວນເພີ່ມທະວີແລກປ່ຽນຂ່າວຄາວ ເພື່ອແນະນຳປະເທດຊາດ ວັດທະນະທຳ, ສະພາບແວດລ້ອມແຫ່ງການດຳເນີນທຸລະກິດ ແລະ ປະຊາຊົນຂອງກັນ,ພ້ອມທັງແນະນຳກ່ຽວກັບປີ APEC ຫວຽດນາມ 2017, ປະກອບສ່ວນເສີມຂະຫຍາຍຄວາມສາມາດບົ່ມຊ້ອນໃນການຮ່ວມມືລະຫວ່າງ 2 ປະເທດ.
(ແຫຼ່ງຄັດຈາກ VOV)